wickkiey/tamil-wikipedia-chunked huggingface dataset:
# வாணியம்பாடி அதிதீசுவரர் கோயில்

## தொன்மக் கதை

பிரம்மாவுக்கும் அவர் மனைவி சரசுவதிக்கும் ஒரு சமயம் பேச்சில் விபரீதம் ஏற்பட்டு, சரசுவதி தன்னை ஏளனம் செய்ததாகத் தவறாகக் கருதிய பிரம்மா அவளைச் சபித்தார். அதனால் தன் நாக்கு வன்மையையும் பேச்சு வலிமையையும் இழந்து ஊமையான சரசுவதி, பூலோகத்தில் திருமறைக்காடு (தற்போதைய வேதாரண்யம்) பகுதிக்கு வந்து, தன் ஊமை நிலை மாறிட, அங்குள்ள கோயிலில் வீற்றிருந்த அம்பாளிடம் வீணை வாசித்துக் காட்ட, அந்த அம்பாளின் இனிமையான குரல் தன் வீணை நாதத்தை விட அற்புதமாக இருந்ததால் வாணி வீணை மீட்டுவதை நிறுத்தி அவ்விடத்தை விட்டு அகன்று, சிருங்கேரி சென்று விட்டாள்.  
தன் சாபத்தால் சரசுவதி ஊமை நிலை அடைந்ததை எண்ணி வருந்திய பிரம்மா, பூலோகத்தில் அவள் இருக்குமிடத்தை அறிந்து, சிருங்கேரி வந்து அவளிடம் மனம் வருந்தினார். பின்னர் இருவரும் தற்போதைய வாணியம்பாடி பகுதிக்கு வந்து, அங்குள்ள சிவ தீர்த்தத்தில் நீராடி, இத்தலத்தில் வீற்றிருக்கும் அதிதீசுவரரையும் பிருஹன்நாயகி தாயாரையும் வணங்கி, பூசைகள் செய்து, தங்கள் குறைகள் போக்கிட வேண்டினர்.  
அவற்றால் அகமகிழ்ந்த சிவன் அவர்கள் முன் தோன்றி, அவர்கள் குறைகளைக் களைந்து, சரசுவதியான வாணியிடம் பாடல் ஒன்று இசைக்கச் சொல்ல, வாணியும் பாட இறைவன் அருள்புரிந்தார். ஆகவே, இவ்விடம் 'வாணிப்பாடி' என்று அழைக்கப்பட்டு, பின்னர் 'வாணியம்மைபாடி' என்றாகி, அதன் பிறகு பெயர் மருவி, 'வாணியம்பாடி' என்றாயிற்று.
# வாணியம்பாடி அதிதீசுவரர் கோயில்

## கோயில் அமைப்பு

இத்தலத்தில் ஈசன் சுயம்புலிங்கமாக மேற்கு நோக்கி உள்ளார். பெரியநாகி அம்மன் தெற்கு நோக்கி உள்ளார். இக்கோயிலில் தட்சிணாமூர்த்தி, மான், மழு ஏந்தி யோக பட்டையுடன் சின்முத்திரை கொண்டு வீற்றிருப்பது சிறப்பாகும்.  
இக்கோயிலில், ஐந்து நிலைகள் கொண்ட இராஜ கோபுரம் கிழக்குத் திசையிலும், மூன்று நிலைகள் கொண்ட கோபுரம் மேற்குத் திசையிலும் கட்டப்பட்டுள்ளன.
# வாணியம்பாடி அதிதீசுவரர் கோயில்

## இதர தெய்வங்கள்

சங்கரநாராயணர், தட்சிணாமூர்த்தி, சரசுவதி, சப்தரிஷி மாதாக்கள் (பிராமி, மகேசுவரி, கௌமாரி, சாமுண்டி, வைஷ்ணவி, வாராகி, இந்திராணி), துவார கணபதி, வள்ளி தேவசேனா சமேத சுப்பிரமணியர், ஐயப்பன் மற்றும் காலபைரவர் ஆகியோர் இக்கோயிலில் அருள்பாலிக்கின்றனர்.
# பூசா மாவட்டம்

**பூசா மாவட்டம்** (மலாய் மொழி: *Daerah Pusa*; ஆங்கிலம்: *Pusa District*) என்பது மலேசியா, சரவாக் மாநிலத்தில்; பெத்தோங் பிரிவில் உள்ள ஒரு மாவட்டமாகும். பூசா மாவட்டத்தின் தலைநகரம் பூசா *(Pusa)* நகரம்.  
சரதோக் மாவட்டத்திற்கு அருகில் அமைந்துள்ள இந்த மாவட்டம், பெரும்பான்மையாக பூர்வீக மீன்பிடிக் கிராமங்களைக் கொண்டுள்ளது. இங்கு வசிப்பவர்களின் முக்கியத் தொழில் மீன்பிடித்தல் ஆகும்.
# பூசா மாவட்டம்

## பொது

பூசா நகரம் "ஈக்கான் தெருபோக்" *(Ikan Terubok)* என்று அழைக்கப்படும் வெங்கணை *(Toli shad)* மீன்களுக்கும்; மற்றும் "கூலா அப்போங்" *(Gula Apong)* என்று அழைக்கப்படும் பனை சர்க்கரைக்கும் *(Palm Sugar)* பிரபலமானது.
# பொட்டாசியம் குளோரைட்டு

**பொட்டாசியம் குளோரைட்டு** (*Potassium chlorite*) என்பது KClO<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். குளோரசு அமிலத்தினுடைய பொட்டாசியம் உப்பாக இது வகைப்படுத்தப்படுகிறது. வெள்ளை நிறத்தில் தூளாக காணப்படுகிறது. பொட்டாசியம் குளோரைட்டின் நீரற்ற வடிவம் வெப்பம் அல்லது கதிர்வீச்சு (குறிப்பாக காமா கதிர்கள்) முன்னிலையில் எளிதில் சிதைவடைகிறது.
# பொட்டாசியம் குளோரைட்டு

## பண்புகள்

பொட்டாசியம் குளோரைட்டு என்பது நிறமற்ற நீருறிஞ்சும் படிகமாகும். காற்றில் கரையும். வெப்பப்படுத்தும்போது இது பொட்டாசியம் குளோரைடு மற்றும் ஆக்சிசனாக சிதைந்து, ஒளியை வெளியிடுகிறது.  
:::KClO<sub>2</sub> -> KCl + O<sub>2</sub>  
பொட்டாசியம் குளோரைட்டு cmcm இடக்குழுவில் நேர்சாய்சதுரப் படிகங்களாக உருவாகிறது. அறை வெப்பநிலையில் சில மணிநேரங்களில் சிதைந்து போகிறது. இது ஒரு ஆக்சிசனேற்ற முகவருமாகும்.
# பொட்டாசியம் குளோரைட்டு

## தயாரிப்பு

பொட்டாசியம் குளோரைட்டு தயாரிப்பதற்கான சில முறைகள்:  
பொட்டாசியம் குளோரேட்டை வெப்பச் சிதைவுக்கு உட்படுத்தி பொட்டாசியம் குளோரைட்டு தயாரிக்கப்படுகிறது.  
::2KClO<sub>3</sub> -> 2KClO<sub>2</sub> + O<sub>2</sub>  
பொட்டாசியம் ஐதராக்சைடும் குளோரிக்கு அமிலமும் வினை புரிந்தும் பொட்டாசியம் குளோரைட்டு உருவாகும்.  
:::HClO<sub>2</sub> + KOH -> KClO<sub>2</sub> + H<sub>2</sub>O
# முக்கா மாவட்டம்

**முக்கா மாவட்டம்** (மலாய் மொழி: *Daerah Mukah*; ஆங்கிலம்: *Mukah District*) என்பது மலேசியா, சரவாக் மாநிலத்தில்; முக்கா பிரிவில் உள்ள ஒரு மாவட்டமாகும். முக்கா மாவட்டத்தின் தலைநகரம் முக்கா *(Mukah)* நகரம்.  
1911-இல் ஜேம்சு புரூக் வம்சாவளியினர் காலத்தின் போதே முக்கா நகரம் செயல்பாட்டில் இருந்தது. முக்கா நகரம் அப்போது மூன்றாம் பிரிவின் அதிகாரத்தின் கீழ் இருந்தது. அந்தக் கட்டத்தில் மூன்றாம் பிரிவின் ஆணையராக இருந்தவர் என்றி எர்பர்ட் கோர்ட்ரைட் *(Henry Herbert Kortright).*
# முக்கா மாவட்டம்

## பொது

மார்ச் 1, 2002-இல் முக்கா மாவட்டம் நிறுவப்பட்டபோது, அதன் ஆட்சி வரம்பு 5,020 சதுர கிலோமீட்டரில் இருந்து 2,536 சதுர கிலோமீட்டராகக் குறைக்கப்பட்டது.
# முக்கா மாவட்டம்

## வரலாறு

மெலனாவு மக்கள்தான் முக்காவில் முதன்முதலில் வாழ்ந்த பழங்குடியினக் குழுவாகும். முக்காவின் தொடக்கக்கால ஆவணங்கள் மயாபாகித் பேரரசின் வரலாற்றில் காணப்படுகின்றன. "மெலனோ" என்று அழைக்கப்படும் ஓர் இடம் மயாபாகித் பேரரசுக்குத் திறை செலுத்தியாகவும் அறியப் படுகிறது.  
பின்னர் மெலனோ எனும் அந்த இடம் 13-ஆம் நூற்றாண்டில் புரூணை பேரரசின் ஒரு பகுதியாக மாறியது. 1860-இல், அந்த இடம் சரவாக் வெள்ளை இராஜாக்களுக்கு விற்கப்பட்டது.
# தலாத் மாவட்டம்

**தலாத் மாவட்டம்** (மலாய் மொழி: *Daerah Dalat*; ஆங்கிலம்: *Dalat District*) என்பது மலேசியா, சரவாக் மாநிலத்தில்; முக்கா பிரிவில் உள்ள ஒரு மாவட்டமாகும். இந்த மாவட்டம் ஓயா ஆற்றங்கரையில் அமைந்துள்ளது. இந்த மாவட்டத்தின் தலைநகரத்தின் பெயர் தலாத்.  
இந்த மாவட்டம் 905.29 சதுர கி.மீ. பரப்பளவைக் கொண்டுள்ளது. இதன் துணை மாவட்டமான ஓயா துணை மாவட்டம் 147.47 சதுர கி.மீ. பரப்பளவைக் பரப்பளவைக் கொண்டது.
# தலாத் மாவட்டம்

## வரலாறு

மாவட்டத்தின் சுருக்கமான வரலாறு:
- 2 ஏப்ரல் 1974 - தலாத் நகரத்தை நிர்வாக மையமாகக் கொண்டு, தலாத் ஒரு மாவட்டமாக அறிவிக்கப்பட்டது. இந்த மாவட்டம் சிபு பிரிவின் கீழ் இருந்தது; மற்றும் ஓயா *(Oya),* பெரும் தலாத் *(Dalat Proper),* நங்கா பாவோ *(Nanga Baoh),* நங்கா தமின் *(Nanga Tamin),* இசுதாபாங் *(Stapang),* இசுகிம் செகுவா *(Skim Sekuau)* மற்றும் நங்கா பாக்கோ *(Nanga Pakoh)* ஆகிய இடங்களை உள்ளடக்கி இருந்தது. மாவட்டத்தில் 4 சிறிய நகரங்கள், 23 கிராமங்கள் மற்றும் 115 நீள வீடுகள் இருந்தன.  
- 1 மார்ச் 2002 - முக்கா பகுதி முக்கா பிரிவு என தரம் உயர்த்தப்பட்டது; மாவட்டத்தில் 3 சிறிய நகரங்கள், 23 கிராமங்கள் மற்றும் 22 நீள வீடுகள் இருந்தன.
# தலாத் மாவட்டம்

## மக்கள்தொகையியல்

மலேசிய புள்ளியியல் துறையின் 2020-ஆம் ஆண்டு மக்கள்தொகை கணக்கெடுப்பின்படி, தலாத் மாவட்டம் 21,147 மக்கள்தொகையைக் கொண்டுள்ளது.
# தலாத் மாவட்டம்

## பொருளாதாரம்

தலாத் மாவட்டத்தின் முக்கிய வேளாண் விளைபொருள் சவ்வரிசி மாவு ஆகும். 28,765 எக்டர் வேளாண் நிலம் சவ்வரிசி உற்பத்திக்குப் பயன்படுத்தப்படுகிறது. மாவட்டத்தில் உள்ள 4 சவ்வரிசி மாவு தொழிற்சாலைகள் நாள் ஒன்றுக்கு 75 டன் சவ்வரிசி மாவை உற்பத்தி செய்யும் திறன் கொண்டவை.
# தலாத் மாவட்டம்

## மொழிகள்

இங்குள்ள மக்களில் பெரும்பான்மையோர் மெலனாவு மொழியைப் பயன்படுத்துகின்றனர். ஒவ்வொரு கிராமத்திற்கும் இடையே மொழி வேறுபாடு உள்ளது.  
இருப்பினும், அவர்கள் அந்த மொழியின் பேச்சுவழக்குகளை நன்றாகப் புரிந்து கொள்கிறார்கள். மலாய் மொழி, சரவாக் மலாய் மொழி, இபான் மொழி, மாண்டரின் மொழி, ஹொக்கியன் மொழி மற்றும் ஆங்கிலம் போன்ற பிற மொழிகளும் பரவலாகப் பேசப்படுகின்றன.
# தலாத் மாவட்டம்

## கல்வி

இந்த மாவட்டத்தில் தலாத் தேசிய மேல்நிலைப்பள்ளி (1977-இல் நிறுவப்பட்டது); மற்றும் ஓயா தேசிய உயர்நிலைப்பள்ளி (2004 இல் நிறுவப்பட்டது) என இரண்டு மேல்நிலைப் பள்ளிகள் உள்ளன. மேலும் மாவட்ட அதிகார வரம்பிற்குள் 25 தொடக்கப் பள்ளிகளும் உள்ளன.
# ஒலிகோடான் மேக்ரூரசு

***ஒலிகோடான் மேக்ரூரசு*** என்பது **ஏஞ்சல் ஓலைப் பாம்பு** என்று பொதுவாக அழைக்கப்படுகிறது. இது *கொலுப்ரினே* என்ற துணைக்குடும்பத்தில் உள்ள பாம்புகளின் ஒரு சிற்றினமாகும். இது வியட்நாமில் காணப்படுகிறது . வியட்நாமின் பின் துவான் மாகாணத்தில் உள்ள முய் லா கானைச் சுற்றியுள்ள மணல் திட்டுகளான "பாயின்ட் லகான்" பகுதியில் எம் பியர்ரியால் 1925-இல் சேகரிக்கப்பட்ட ஒற்றை மாதிரியின் அடிப்படையில் இது, *சைமோடசு மேக்ரூரசு* என விவரிக்கப்பட்டது. பின்னர் சுமித் 1943-ல் இந்த உயிரியலகினை *ஒலிகோடான் மாக்ரூரசு* என வகைப்படுத்தினார்.
# மகாத்மா காந்தி சாலை (கேங்டாக்கு)

**மகாத்மா காந்தி சாலை** (*Mahatma Gandhi Marg*) இந்தியாவின் சிக்கிம் மாநிலம் கேங்டாக்கு நகரத்தில் அமைந்துள்ள முக்கியமான பாதசாரிகள் சாலையாகும்.
# மகாத்மா காந்தி சாலை (கேங்டாக்கு)

## வரலாறு.

2008 ஆம் ஆண்டில், வடகிழக்கு பிராந்திய மேம்பாட்டு அமைச்சகத்தின் கீழ் உள்ள வடகிழக்கு குழு , "மகாத்மா காந்தி சாலை மற்றும் அதைச் சுற்றியுள்ள பகுதிகளான கேங்டாக்கின் தற்போதைய விநியோக முறையை மேம்படுத்துதல் மற்றும் மறுவடிவமைப்பு செய்தல்" என்ற திட்டத்தை மேற்கொண்டது.  
2015 ஆம் ஆண்டு நிலவரப்படி, கேங்டாக்கில் உள்ள ஒரே சாலை மகாத்மா காந்தி சாலை ஆகும். இரு பக்கப் பெருவழிச்சாலையில் ஊர்திகள் ஒரு திசையில் மட்டுமே செல்வதற்கான ஒரு பக்கம் என இது பாதையை பிரித்துள்ளது.
# மகாத்மா காந்தி சாலை (கேங்டாக்கு)

## பிரபலமான பண்பாட்டில்

- சிக்கிம் மாநிலம் கேங்டாக்கு மகாத்மா காந்தி சாலையைப் பற்றிய ஒரு பாடல், 2019 ஆம் ஆண்டு வெளியான *அச்சார் சூனி சம்மா* திரைப்படத்தில் இடம்பெற்றுள்ளது.
# கோசாக் மக்கள்

கோசாக் படைத்தலைவர்கள், துருக்கி சுல்தானுக்கு பதில் கடிதம் வரைதல்]]  
மாஸ்கோ வெற்றி நாள் அணி வகுப்பில் கோசாக் மக்கள்]]  
**கோசாக் மக்கள்** (*Cossacks*),சுலேவேனிய-ஜெர்மனி கலப்பின மக்கள் ஆவார். இம்மக்கள் கிழக்கு உருசியா, தெற்கு உக்ரைன் மற்றும் தெற்கு உருசியா மற்றும் போலந்து-லித்துவேனியா பகுதிகளில் வாழ்கின்றனர்.. உக்ரைன் மற்றும் ரஷ்யாவின் வரலாற்று மற்றும் கலாச்சார வளர்ச்சியில் கோசாக் மக்கள் முக்கியப் பங்கு வகித்தனர்.  
கருங்கடல்–காசுபியன் புல்வெளிப் பகுதியில் தோன்றிய இம்மக்கள் கிழக்கு சிலாவிய மொழி பேசும் இம்மக்கள் சுலோவிக் கிழக்கு மரபுவழித் திருச்சபையைச் சேர்ந்தவர்கள் ஆவார். வரலாற்று ரீதியாக அரை நாடோடியினர் வாழ்க்கை மேற்கொண்ட இம்மக்கள், அரை-இராணுவ வீரர்களாக இருந்தனர்.  
போலாந்து, லித்துவேனியா நாடுகளில் இம்மக்கள் காலாட் படை வீரர்களாக பணியாற்றினார்.தினேப்பர் ஆறு, தொன் ஆறு, உரால் ஆறு மற்றும் டெரெக் ஆறு படுகைகளில் இம்மக்கள் குறைந்த மக்கள் தொகையுடன் வாழ்ந்தனர். மேலும் உக்ரைன் மற்றும் ரஷ்யாவின் சில பகுதிகளின் வரலாற்று மற்றும் கலாச்சார வளர்ச்சியில் முக்கியப் பங்கு வகித்தனர்.  
1905 உருசியப் புரட்சிக்குப் பின்னர் பெரும்பாலான கோசாக்கு மக்கள் ஐரோப்பாவின் பிற பகுதிகளுக்கு இடம்பெயர்ந்தனர். சிலர் உருசியாவின் கம்யூனிஸ்ட் அரசில் தங்கிருந்தனர்..இரண்டாம் உலகப் போரின் போது, கோசாக் மக்கள், நாஜி ஜெர்மனி மற்றும் சோவியத் யூனியன் ஆகிய இரு நாடுகளுக்காகவும் போராடினர்.  
இரண்டாம் உலகப் போருக்குப் பிறகு சோவியத் இராணுவத்திற்குள் இருந்த கோசாக் பிரிவுகளை கலைக்கப்பட்டது. ஜோசப் ஸ்டாலின் மற்றும் அவருக்குப் பின் வந்த ஆட்சியாளர்கள் கோசாக் மக்களின் மரபுகளை அடக்குவதற்கு வழிவகுத்தனர்.. இருப்பினும் 1980களில் பிற்பகுதியில் பெரஸ்ட்ரோயிகா காலத்தில், கோசாக்ஸின் சந்ததியினர் தங்கள் தேசிய மரபுகளை புதுப்பிக்கத் தொடங்கினர். 1988ஆம் ஆண்டில், சோவியத் யூனியன் முன்னாள் கோசாக் அமைப்புகளை மீண்டும் நிறுவுவதற்கும், புதியவற்றை உருவாக்குவதற்கும் அனுமதிக்கும் சட்டத்தை இயற்றியது. 1990கள் முழுவதும், பல பிராந்திய அதிகாரிகள் இந்த மறுசீரமைக்கப்பட்ட கோசாக் மக்களுக்கு உள்ளூர் நிர்வாக மற்றும் காவல் பொறுப்புகளை வழங்கினர்..  
உலகம் முழுவதும் 3.5 முதல் 5 மில்லியன் கோசாக் மக்கள் தங்கள் கலாச்சார அடையாளத்துடன் இணைத்துக் கொள்கிறார்கள். இருப்பினும் பெரும்பான்மையானவர்கள், குறிப்பாக ரஷ்ய கூட்டமைப்பில், அசல் கோசாக் மக்களுடன் எந்த தொடர்பும் இல்லை. ஏனெனில் கலாச்சார இலட்சியங்களும் மரபுகளும் காலப்போக்கில் பெரிதும் மாறிவிட்டது. ரஷ்யா, உக்ரைன், பெலாரஸ், கஜகஸ்தான், கனடா மற்றும் அமெரிக்காவில் கோசாக் மக்களின் அமைப்புகள் செயல்படுகிறது.
# இசுரேலில் எத்தியோப்பிய யூதர்கள்

போர் வீரர், நாப்லஸ் நகரம், ஆண்டு 2006]]  
தற்போது இஸ்ரேல் நாட்டில் வாழும் எத்தியோப்பிய கருப்பின யூதர்களை (*Ethiopian Jews*) பெட்டா இசுரேல் என்று அழைப்பர். 2022ஆம் ஆண்டில் இஸ்ரேலில் வாழும் எத்தியோப்பியா யூதர்களின் மொத்த மக்கள் தொகை 1,68,800 ஆகும். இது இஸ்ரேலிய யூதர்களில் 2.3% மற்றும் இஸ்ரேல் மக்கள் தொகையில் 1.75% ஆகும். இவர்கள் ஹேமனோத் யூதம் மற்றும் யூதக் குருசார் யூதம் பிரிவைப் பின்பற்றுகின்றனர், இவர்கள் எபிரேயம்,.அம்காரியம் மற்றும் திகுரிஞா மொழிகளைப் பேசுகின்றனர். இம்மக்கள் தெற்கு இஸ்ரேல் மற்றும் நடு இஸ்ரேல் பகுதிகளில் அதிகம் வாழ்கின்றனர்.  
இஸ்ரேல் நாடு உதயமாவதற்கும் முன்னரும், பின்னரும், சீயோனிசம் இயக்கம் மூலம், 1948ஆம் ஆண்டு முதல் எத்தியோப்பிய யூதர்கள் இஸ்ரேல் பகுதிகளுக்கு கொண்டு செல்லப்பட்டனர். 1984ஆம் ஆண்டில் **மோசஸ் நடவடிக்கை** மற்றும் 1991ஆம் ஆண்டில் சாலமோன் நடவடிக்கை மூலம் எத்தியோப்பிய யூதர்களை சூடான் கடற்கரை வழியாக இஸ்ரேலுக்கு கொண்டு செல்லப்பட்டனர்.
# ஜோத்பூர் மக்களவைத் தொகுதி

**ஜோத்பூர் மக்களவைத் தொகுதி** (*Jodhpur Lok Sabha constituency*) இந்தியாவின் இராசத்தான் மாநிலத்தில் உள்ள இந்திய நாடாளுமன்ற 25 மக்களவைத் தொகுதிகளில் ஒன்றாகும்.
# ஜோத்பூர் மக்களவைத் தொகுதி

## சட்டமன்றப் பிரிவுகள்

தற்போது, ஜோத்பூர் மக்களவைத் தொகுதியில் எட்டு சட்டமன்றத் தொகுதிகள் உள்ளன. இவை
| 122 | பலோடி | ஜோத்பூர் | பப்பா ராம் பிசுனோய் | பாஜக | இதேகா |  |
| --- | --- | --- | --- | --- | --- | --- |
| 123 | லோகாவத் | கஜேந்திர சிங் கிம்சர் | பாஜக | இதேகா |  |  |
| 124 | செர்கர் | பாபு சிங் ரத்தோர் | பாஜக | பாஜக |  |  |
| 127 | சர்தார்புரா | அசோக் கெலாட் | ஐஎன்சி | பாஜக |  |  |
| 128 | ஜோத்பூர் | அதுல் பன்சாலி | பாஜக | பாஜக |  |  |
| 129 | சூர்சாகர் | தேவேந்திர ஜோசி | பாஜக | பாஜக |  |  |
| 130 | லூனி | ஜோகாராம் படேல் | பாஜக | பாஜக |  |  |
| 133 | பொக்கரன் | ஜெய்சால்மர் | மகந்த் பிரதாப் பூரி | பாஜக | இதேகா | } |
# ஜோத்பூர் மக்களவைத் தொகுதி

## நாடாளுமன்ற உறுப்பினர்கள்

| 1952 | ஜஸ்வந்த்ராஜ் மேத்தா | சுயேச்சை |
| --- | --- | --- |
| 1957 | இந்திய தேசிய காங்கிரசு |  |
| 1962 | லட்சுமி மால் சிங்வி | சுயேச்சை |
| 1967 | நரேந்திர குமார் சங்கி | இந்திய தேசிய காங்கிரசு |
| 1971 | கிருட்டிண குமாரி | சுயேச்சை |
| 1977 | ராஞ்சோர்டாசு கட்டானி | ஜனதா கட்சி |
| 1980 | அசோக் கெலட் | இந்திய தேசிய காங்கிரஸ் (ஐ). |
| 1984 | இந்திய தேசிய காங்கிரசு |  |
| 1989 | ஜஸ்வந்த் சிங் | பாரதிய ஜனதா கட்சி |
| 1991 | அசோக் கெலட் | இந்திய தேசிய காங்கிரசு |
| 1996 |  |  |
| 1998 |  |  |
| 1999 | ஜஸ்வந்த் பிஷ்னோய் | பாரதிய ஜனதா கட்சி |
| 2004 |  |  |
| 2009 | சந்திரேசு குமாரி கடோச் | இந்திய தேசிய காங்கிரசு |
| 2014 | கஜேந்திர சிங் ஷெகாவத் | பாரதிய ஜனதா கட்சி |
| 2019 |  |  |
| 2024 | } |  |
# மா. செந்தில்குமார்

**மா. செந்தில்குமார்** (*M. Senthilkumar*) என்பவர் ஓர் இந்திய அரசியல்வாதியும் தமிழ்நாடு சட்டமன்ற உறுப்பினரும் ஆவார். கள்ளக்குறிச்சி மாவட்டத்தினைச் சார்ந்த இவர் அனைத்திந்திய அண்ணா திராவிட முன்னேற்றக் கழகத்தின் உறுப்பினர் ஆவார். மே 2021-இல் நடைபெற்ற கள்ளக்குறிச்சி சட்டமன்றத் தொகுதி தேர்தல் மூலம் தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார்.
# டி. எஸ். திருமூர்த்தி

**டி. எஸ். திருமூர்த்தி** (***T. S. Tirumurti*,** பிறப்பு 7 மார்ச் 1962) ஓய்வு பெற்ற இந்திய வெளியுறவுப் பணியைச்<nowiki/> சேர்ந்த குடிமைப் பணியாளர் (தூதர்) ஆவார். இவர் இராஜதந்திரப் பணியில் 37 ஆண்டுகள் (1985-2022) சேவை செய்துள்ளார். இந்தியா 8 வது முறைாக ஐ. நா பாதுகாப்புச் அவைக்கான நிரந்தரமற்ற உறுப்பினரானதைத் தொடர்ந்து நியூயார்க்கிலுள்ள ஐக்கிய நாடுகள் அவைக்கான இந்தியாவின் நிரந்தர தூதுவராகவும் பணியாற்றியுள்ளார். இவர் ஆகத்து 2021 இல் ஐ. நா. பாதுகாப்பு அவையின் தலைவராகவும் பணியாற்றியுள்ளார்.  
இந்திய வெளியுறவுச் சேவையில் இருந்து ஓய்வு பெற்ற பிறகு, சென்னையில் உள்ள இந்திய தொழில்நுட்பக் கழகத்தில் கவுரவ பேராசிரியராக திருமூர்த்தி நியமிக்கப்பட்டுள்ளார். காந்திநகரில் உள்ள திருபாய் அம்பானி தகவல் தொழில்நுட்ப நிறுவனத்தின் ஆளுநர் குழுவில் உறுப்பினராகவும் உள்ளார்.
# டி. எஸ். திருமூர்த்தி

## தனிப்பட்ட வாழ்க்கை

இந்தியாவின் தமிழ்நாடு மாநிலத்திலுள்ளகோயம்புத்தூரில் திருமூர்த்தி பிறந்தார். இவர் தனது பள்ளிப்படிப்பை சென்னையிலுள்ள வித்யா மந்திர் பள்ளியில் படித்தார். இவர் தனது இளங்கலை வணிகவியல் பட்டத்தை சென்னை ராமகிருஷ்ணா மிஷன் விவேகானந்தா கல்லூரியில், பெற்றார். சுவாமி விவேகானந்தர், ஸ்ரீ ராமகிருஷ்ணர் மற்றும் புனித அன்னை ஆகியோரின் போதனைகள் இவரது வாழ்க்கையில் வழிகாட்டியுள்ளன. பின்னர் இவர் தனது எல். எல். பி (இளங்கலை சட்டங்கள்) பட்டத்தை 1985 ம் ஆண்டு டெல்லி பல்கலைக்கழகத்தின் வளாக சட்ட மையத்தில் பெற்றார். இவர் சென்னை ஸ்டான்லி மருத்துவக் கல்லூரி முதல்வர் மற்றும் ஆந்திரா பல்கலைக்கழகத்தின் துணைவேந்தராக இருந்த டாக்டர் திருமூர்த்தியின் பேரன் ஆவார்.  
இவர் கௌரி என்பவரை திருமணம் செய்து கொண்டார். இவர்களுக்கு ஒரு மகள் மற்றும் ஒரு மகன் என இரண்டு குழந்தைகள் உள்ளனர். திருமூர்த்தியின் மனைவி கௌரி ஓய்வு பெற்ற டென்னிஸ் வீரர் ராமநாதன் கிருஷ்ணனின் மகள் ஆவார். 1982 ஆம் ஆண்டு தேசிய இளையோர் சாம்பியன் பட்டத்தை வென்ற கௌரி பிரெஞ்சு இளையோர் ஓபன் போட்டியிலும் போட்டியிட்டுள்ளார். இவர் தற்போது டெல்லியில் ஒரு அறிவுசார் சொத்து சட்ட நிறுவனத்தின் பங்குதாரராக உள்ளார். இவர்களது மகன் விஸ்வஜித், மகள் பவானி ஆகியோரும் டென்னிசு வீரர்கள் ஆவர்.
# டி. எஸ். திருமூர்த்தி

## தொழில்

திருமூர்த்தி 1985 இல் இந்திய வெளியுறவு சேவையில் இணைந்தார். இவர் கெய்ரோ, ஜெனீவா, காசா, வாஷிங்டன், டி. சி., ஜகார்த்தா மற்றும் கோலாலம்பூர் ஆகியவற்றின் இந்திய தூதரகங்களில் பணியாற்றியுள்ளார். இந்திய அரசின் வெளிவிவகார அமைச்சகத்தில் செயலாளராகவும் (பூட்டான்), இயக்குனராகவும் (வெளியுறவு செயலாளர் அலுவலகம்), வங்கதேசம், இலங்கை, மியான்மர் மற்றும் மாலத்தீவு நாடுகளுக்கான வெளியுறவு இணைச் செயலாளராகவும், ஐக்கிய நாடுகள் சபையின் பொருளாதார மற்றும் சமூக பிரிவவின் இணைச் செயலாளராகவும் பணியாற்றியுள்ளார்.  
இந்தியாவுக்கான பாலஸ்தீன தேசிய ஆணையத்தின் முதல் பிரதிநிதியாக திருமூர்த்தி இருந்தார். இவர் ஜகார்த்தா தூதரகத் துணை தலைவராகவும் மற்றும் மலேசியாவுக்கான இந்திய உயர் ஆணையராகவும், இந்திய வெளிவிவகார அமைச்சகத்தின் பொருளாதார உறவுகள் செயலாளராக வளைகுடா மற்றும் அரபு நாடுகள், ஆப்பிரிக்கா ஆகிய நாடுகளைக் கையாண்டார்.  
அரபு மொழி பேசுபவராகவும், எகிப்து மற்றும் பாலத்தீனத்தில் பணியாற்றியவராகவும், வளைகுடா மற்றும் அரபு உலகத்தை டெல்லியில் செயலாளராகப் பணியாற்றி நல்ல முறையில் கையாண்டவராகவும், இருந்த திருமூர்த்தி அரபு உலகில் நிபுணராக பரவலாக அங்கீகரிக்கப்பட்டவராகத் திகழ்கிறார்.
# டி. எஸ். திருமூர்த்தி

## தொழில்

### ஐக்கிய நாடுகள் அவை

சையத் அக்பருதீனைத் தொடர்ந்து 19 மே 2020 அன்று ஐக்கிய நாடுகள் சபையில் இந்தியாவின் நிரந்தர பிரதிநிதியாக பொறுப்பேற்றார் .  
இவர் ஐக்கிய நாடுகள் சபையின் நிரந்தர பிரதிநிதியாக இருந்தபோது, ஐக்கிய நாடுகள் பாதுகாப்பு அவையில் ஜூலை 2020 இல் இந்தியா தேர்ந்தெடுக்கப்பட்டது . 2021 ஜனவரி 1 ஆம் தேதி இந்தியா இரண்டு ஆண்டு காலத்திற்கு ஐ.நா பாதுகாப்பு அவைக்கு தேர்ந்தெடுக்கப்பட்டது. 2021-2025 ஆம் பதவி ஆண்டில் பெண்களின் நிலை குறித்த ஐக்கிய நாடுகள் ஆணையத்துக்கு (CSW) தேர்ந்தெடுக்கப்பட்டது.  
ஐ. நா. பாதுகாப்பு அவையின் தலிபான் பொருளாதாரத் தடைக் குழுவின் தலைவராகவும் ( இது1988 பொருளாதாரத் தடைக் குழு என்றும் அழைக்கப்படுகிறது), 2021-2022 ஆம் ஆண்டில் லிபியா பொருளாதாரத் தடைக் குழு (1970 பொருளாதாரத் தடைக் குழு என்றும் அழைக்கப்படுகிறது) மற்றும் 2022 இல் ஐ. நா. அவையின் பயங்கரவாத எதிர்ப்புக் குழுத் தலைவராகவும் பணியாற்றியுள்ளார் .  
மாதாந்திர சுழற்சி கொள்கைக்கு இணங்க, இவர் ஆகத்து 2021 ஆம் ஆண்டிற்கான ஐக்கிய நாடுகள் பாதுகாப்பு அவையின் தலைவராக இருந்துள்ளார். இவரது தலைமையின் கீழ் நிறைவேற்றப்பட்ட ஆப்கானிஸ்தான் தொடர்பான ஐ.நா. பாதுகாப்பு அவை தீர்மானம் (யு. என். எஸ். சி. ஆர்) 2593 ஆகத்து 31 அன்று நிறைவேற்றப்பட்டது. இது ஒரு முக்கியமான தீர்மானம் ஆகும். குறிப்பாக பயங்கரவாதம் குறித்த அனைவரின் "கூட்டு கவலைகளை" கவனத்தில் எடுத்துக்கொண்டது. தீர்மானம் 1267 இன் கீழ் ஆதரிக்கப்படும் பயங்கரவாதிகள் மற்றும் பயங்கரவாத குழுக்கள் உட்பட ஆப்கானிய மண்ணை பயங்கரவாதத்திற்கு பயன்படுத்த அனுமதிக்க வேண்டாம் என்று தலிபான்களின் உறுதிப்பாட்டைக் குறிப்பிட்டுள்ளது. ஆப்கானிஸ்தானில் தலிபான்கள் தனது அரசாங்கத்தை அறிவித்த பின்னர் நிறைவேற்றப்பட்ட முதல் தீர்மானம் இது என்பதால் இது முக்கியமானதாக பார்க்கப்பட்டது.  
திசம்பர் மாதம், பல தசாப்தங்களுக்குப் பிறகு, முதல் முறையாக ஐக்கிய நாடுகள் சபையின் பாதுகாப்பு கவுன்சிலின் காலநிலை மாற்றம் மற்றும் பாதுகாப்பு பற்றிய வரைவு தீர்மானத்திற்கு எதிராக இந்தியா வாக்களித்தது. காலநிலை மாற்றம் குறித்த விவாதத்திற்கான மன்றம் ஐ. நா. பாதுகாப்பு அவை அல்ல என்பதை திருமூர்த்தி அடிக்கோடிட்டுக் காட்டினார், மேலும் இந்த தீர்மானம் பொருத்தமான மன்றத்திலிருந்து பொறுப்பைத் தவிர்ப்பதற்கான உந்துதல் முயற்சி என்று கூறினார். காலநிலை மாற்றத்தை நாடுகளுக்குள் கையாள வேண்டும் என்று இந்தியா கடுமையாக உணர்த்தியது  
பிறகு 2022 உக்ரைன் மீதான உருசிய படையெடுப்பை தொடர்ந்து ஐநா பாதுகாப்பு கவுன்சில் வாக்கெடுப்பில் இருந்து இந்தியா விலகியதற்கான காரணங்களை திருமூர்த்தி விளக்கினார். அவையின் 15 உறுப்பினர்களில், 11 நாடுகள் ஆதரவாகவும், 1 நாடு (ரஷ்யா) எதிராகவும் வாக்களித்தது, சீனா, இந்தியா மற்றும் ஐக்கிய அரபு அமீரகம் ஆகிய 3 நாடுகள் தீர்மான வாக்கெடுப்பிலிருந்து விலகியது.ரஷ்யாவின் வீட்டோ அதிகாரத்தைப் பயன்படுத்தியதன் காரணமாக தீர்மானம் தோல்வியடைந்தது .
# டி. எஸ். திருமூர்த்தி

## வெளியீடுகள்

திருமூர்த்தி பின்வரும் புத்தகங்களை எழுதியுள்ளார்-  
- வானங்களை முத்தமிடுதல்: கைலாஷ் - மானசரோவர் யாத்திரை (1999)
- கிளைவ் அவென்யூ (2002)
- சென்னைவாசி (2012)
# நாப்லஸ்

**நாப்லஸ்** (*Nablus*), பாஸ்தீனத்தின் மேற்குக் கரையில் அமைந்த நகரம் ஆகும். இது எருசலேம் நகரத்திற்கு வடக்கே 49 கிலோ மீட்டர் தொலைவில் உள்ளது.2017 கணக்கெடுப்பின்படி இதன் மக்கள் தொகை1,56,906 ஆகும்.
இது ஏபால் மலை மற்றும் கெரிசிம் மலைகளுக்கு இடையே அமைந்துள்ளது. இது நாபுளுசு ஆளுநரகத்தில் அமைந்துள்ளது.
# நாப்லஸ்

## மக்கள் தொகை பரம்பல்

1997ஆம் ஆண்டின் கணக்கெடுப்பின்படி, நாப்லஸ் நகரத்தின் மக்கள் தொகையில் ஆண்கள் 50,945 (50.92%) மற்றும் பெண்கள் 49,089 (49.07%).ஆக உள்ளனர். இந்நகரத்தின் மக்கள் தொகையில் பெரும்பாலனவர்கள் முஸ்லீம்கள், மற்றும் சிறுபான்மையாக பாலஸ்தீன கிறித்துவர்கள் மற்றும் சமாரியர் உள்ளனர்.
# இண்டியம்(I) குளோரைடு

**இண்டியம்(I) குளோரைடு** (*Indium(I) chloride*) என்பது InCl என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இண்டியம் மோனோகுளோரைடு என்ற பெயராலும் இச்சேர்மம் அழைக்கப்படுகிறது. 120 °செல்சியசு வெப்பநிலைக்கு கீழே மஞ்சள் நிறத்தில் கனசதுர வடிவமாகவும், இந்த வெப்பநிலைக்கு மேல் சிவப்பு நிறத்தில் சேர்சாய்சதுர வடிவமாகவும் இண்டியம் மோனோகுளோரைடு காணப்படுகிறது. மூன்று அறியப்பட்டுள்ள இண்டியம் குளோரைடுகளில் இதுவும் ஒன்றாகும்.
# இண்டியம்(I) குளோரைடு

## தயாரிப்பு

முடிய ஒரு குழாயில் இண்டியம் முக்குளோரைடுடன் இண்டியம் உலோகத்தைச் சேர்த்து சூடாக்குவதன் மூலம் இண்டியம்(I) குளோரைடு தயாரிக்கப்படுகிறது.
# இண்டியம்(I) குளோரைடு

## கட்டமைப்பு

எக்சு-கதிர் படிகவியல் ஆய்வின் படி, மஞ்சள் நிற பல்லுருவத் தோற்றத்தின் கட்டமைப்பு சோடியம் குளோரைடை ஒத்திருக்கிறது. இங்கு Cl-In-Cl பிணைப்பு கோணங்கள் மட்டும் 90° ஆக இல்லை. ஆனால் 71 மற்றும் 130° கோணங்களுக்கு இடையே இருக்கும். சிவப்பு நிற பல்லுரு தாலியம்(I) அயோடைடு மையக்கருவில் படிகமாகிறது.
# இண்டியம்(I) குளோரைடு

## வினைத்திறன்

இண்டியம் மையத்தின் 5s எலக்ட்ரான்களின் ஒப்பீட்டளவு அதிக ஆற்றல் மட்டமானது InCl சேர்மத்தை ஆக்சிசனேற்றம் மற்றும் விகிதச்சமமின்மை ஆகிய இரண்டு வினைகளுக்கும் உட்பட்டு In(0) மற்றும் InCl<sub>3</sub> ஆகியவற்றிற்கு ஏற்றவாறு மாறுகிறது.
# சூலாவ் மாவட்டம்

**சூலாவ் மாவட்டம்** (மலாய் மொழி: *Daerah Julau*; ஆங்கிலம்: *Julau District*) என்பது மலேசியா, சரவாக் மாநிலத்தில்; சரிக்கே பிரிவில் உள்ள ஒரு மாவட்டமாகும்.  
மக்கள் தொகையில் இபான் மக்கள் மற்றும் சீனர்கள் குறிப்பாக பூச்சௌ மக்கள்; இந்த மாவட்டத்தில் மிகுதியாக உள்ளனர்.15, 333
# சூலாவ் மாவட்டம்

## வரலாறு

1853-இல், ஜேம்சு புரூக் புரூணை சுல்தானகத்திடம் இருந்து ராஜாங் ஆறு; மற்றும் அதைச் சுற்றியுள்ள குடியிருப்பு பகுதிகளைப் பெற்றுக் கொண்டார். அந்தக் கட்டத்தில், புஜியான் மாநிலத்தில் இருந்து லிமா டின் (Limah Din) என்ற பெயருடைய சீனர் ஒருவர் 1929-இல் சூலாவுக்கு வந்தார்.  
அவர் சூலாவ் ஆற்றின் முகத்துவாரத்தில் குடியேறி, அங்கே ரப்பர் தோட்டங்களை உருவாக்கினார். பின்னர் அவர், சூலாவில் உள்ள பூர்வீக மக்களுடன் வணிகத் தொழிலைத் தொடங்கினார். சூலாவ் பகுதியில் அவர் ஆற்றிய பங்கின் நினைவாக, தற்போது சூலாவ் நகரில் ஒரு சாலைக்கு லிமா தின் சாலை என்றும் பெயரிடப்பட்டு உள்ளது.
# சூலாவ் மாவட்டம்

## வரலாறு

### நங்கா மெலுவான்

1936-இல், சூலாவ் மற்றும் நங்கா மெலுவான் இடையிலான சூலாவ் ஆற்றின் முகப்பில், வணிக நடவடிக்கைகளை சீனர்கள் தொடங்கினர். அதே ஆண்டில், சரவாக் இராச்சியம் இபான் தாக்குதல்களில் இருந்து தற்காத்துக் கொள்வதற்காக நங்கா மெலுவானில் இருந்த ஒரு மலையில் ஒரு கோட்டையை அமைத்தது.  
1938-ஆம் ஆண்டில், சரவாக் இராச்சியம், சூலாவை நங்கா மெலுவான் ஆட்சி வரம்பின் கீழ் கொண்டு வந்தது. அதன் பின்னர், இபான் மக்களுக்கும் சீனர்களுக்கும் இடையே ரப்பர் வணிகம்; மற்றும் எங்கபாங் பழங்களின் (Engkabang Fruits) வணிகம், முக்கியப் பொருளாதார நடவடிக்கையாக இருந்தது.
# சூலாவ் மாவட்டம்

## வரலாறு

### சப்பானிய ஆக்கிரமிப்பு

சரவாக்கின் ஜப்பானிய ஆக்கிரமிப்பின் போது, இபான் மக்களில் சிலர், ராஜாங் ஆற்றின் கீழ் பகுதிகளுக்குச் சென்று சீனர்களுக்கு எதிராகத் தாக்குதல் நடவடிக்கைகளை மேற்கொண்டனர். எனவே, சூலாவில் உள்ள சீனர்கள் தங்களைப் பாதுகாத்துக் கொள்ள மற்ற நட்பு இபான்களுடன் ஒத்துழைக்க முடிவு செய்தனர்.  
இந்தக் கட்டத்தில், இபான்களில் பலர், தங்கள் நிலங்களில் அரிசி, சோளம் மற்றும் புகையிலை பயிரிடுவதற்குச் சீனர்களுக்கு அனுமதி வழங்கினர்.
# சூலாவ் மாவட்டம்

## வரலாறு

### முதல் அரசு மேல்நிலைப் பள்ளி

1954-ஆம் ஆண்டில், சூலாவில் 22 கடைவீடுகள் இருந்தன. இருப்பினும், 1965-இல், அனைத்து கடைவீடுகளும் தீயில் எரிந்து நாசமாயின. 1955-இல், சூலாவில் ஒரு மருத்துவமனை, ஒரு தொலைபேசி இல்லம்; மற்றும் ஒரு கிராம மண்டபம் அமைக்கப்பட்டது. 1957-இல் அரசு ஊழியர்களுக்கான தங்குமிடம் கட்டப்பட்டது.  
1963-இல் மலேசியா கூட்டமைப்பு உருவாக்கப்பட்டது. சாலைப் போக்குவரத்துகள் மேம்படுத்தப்பட்டன. இது சூலாவில் இருந்து சரிக்கே மற்றும் சிபு வரையிலான பயண நேரம் கணிசமாகக் குறைந்தது. 1970-களில், சூலாவ் பாலம் கட்டப்பட்டது. 1967-இல், சூலாவில் முதல் அரசு மேல்நிலைப் பள்ளி அமைக்கப்பட்டது. என்டபாய், பக்கான், மெலுவான் போன்ற கிராமப் புறங்களில் இருந்து மாணவர்கள் அங்கு படிக்க வந்தனர்.
# சூலாவ் மாவட்டம்

## வரலாறு

### தகுதி உயர்வு

1970-களில், சூலாவ் நீர் வாரியம், சூலாவ் தொலைபேசித் துறை, சூலாவ் வேளாண்மைத் துறை மற்றும் சூலாவ் காவல் துறை ஆகியவை உருவாக்கப்பட்டன. இதற்கு முன்பு சூலாவ் மாவட்டம், கனோவிட் மாவட்டத்தின் அதிகார வரம்பிற்கு உட்பட்ட ஒரு துணை மாவட்டமாக இருந்தது. 1973-ஆம் ஆண்டில், சூலாவ் ஒரு மாவட்டமாகத் தகுதி உயர்த்தப்பட்டது; மற்றும் சரிக்கே பிரிவின் கீழ் கொண்டு வரப்பட்டது.
# சுபிஸ் மாவட்டம்

**சுபிஸ் மாவட்டம்** (மலாய் மொழி: *Daerah Subis*; ஆங்கிலம்: *Subis District*) என்பது மலேசியா, சரவாக் மாநிலத்தில்; மிரி பிரிவில் உள்ள ஒரு மாவட்டமாகும். இதற்கு இரு துணை மாவட்டங்கள் உள்ளன. அவற்றின் பெயர் நியா சுவாய் துணை மாவட்டம் *(Niah Suai);* மற்றும் சிபுத்தி *(Sibuti)* துணை மாவட்டம். (  
துணை மாவட்டங்கள் ஒவ்வொன்றும் அவற்றின் சொந்த நிர்வாக மையங்களுடன் செயல்படுகின்றன. நியா சுவாய் துணை மாவட்டம் 2,887.21 கி.மீ.² பரப்பளவு கொண்டது. சிபுத்தி துணை மாவட்டம் 842.47 கி.மீ.² பரப்பளவைக் கொண்டது.
# சுபிஸ் மாவட்டம்

## பொது

சுபிஸ் மாவட்ட மன்றத்தின் நிர்வாகம் 1953-இல் பிரித்தானிய காலனி ஆட்சியின் போது நிறுவப்பட்டது.  
சுபிஸ் மாவட்ட மன்றத்தின் புதிய அலுவலகக் கட்டிடம் 16 அக்டோபர் 1990 அன்று சரவாக் முதலமைச்சரான டான்ஸ்ரீ அப்துல் தாயிப் மகமூத் அவர்களால் திறக்கப்பட்டது.
# கரௌலி தோல்பூர் மக்களவைத் தொகுதி

**கரௌலி தோல்பூர் மக்களவை தொகுதி** என்பது மேற்கத்திய இந்தியா இராசத்தான் மாநிலத்தில் உள்ள 25 மக்களவைத் தொகுதிகளில் ஒன்றாகும். நாடாளுமன்றத் தொகுதிகளின் எல்லை நிர்ணயம் செயல்படுத்தப்பட்டதன் ஒரு பகுதியாக இந்த தொகுதி 2008-இல் உருவாக்கப்பட்டது.
# கரௌலி தோல்பூர் மக்களவைத் தொகுதி

## சட்டமன்றப் பிரிவுகள்

தற்போது, கரௌலி தோல்பூர் மக்களவைத் தொகுதி எட்டுச் சட்டமன்றத் தொகுதிகளைக் கொண்டுள்ளது. இவை:
| 77 | பசேரி (ப.இ.) | தோல்பூர் | சஞ்சய் குமார் ஜாதவ் | இதேகா | இதேகா |
| --- | --- | --- | --- | --- | --- |
| 78 | பாரி. | ஜஸ்வந்த் சிங் குர்ஜார் | சி.சே. | பாஜக |  |
| 79 | தோல்பூர் | ஷோபா ராணி குஷ்வாஹா | இதேகா | பாஜக |  |
| 80 | ராஜகெரா | ரோஹித் போஹ்ரா | இதேகா | பாஜக |  |
| 81 | தோதாபிம் (ப.கு.) | கரௌலி | கன்ஷ்யாம் மகார் | இதேகா | இதேகா |
| 82 | கிண்டவுன் (ப.இ.) | அனிதா ஜாதவ் | இதேகா | இதேகா |  |
| 83 | கரோலி | தர்சன் சிங் குர்ஜார் | பாஜக | இதேகா |  |
| 84 | சபோத்ரா (ப.கு.) | ஆன்சுராஜ் மீனா | பாஜக | இதேகா | } |
தோல்பூர் சட்டமன்றத் தொகுதி முன்பு முந்தைய பயானா மக்களவைத் தொகுதியில் இருந்தது. கரௌலி சட்டமன்றத் தொகுதி முந்தைய சவாய் மாதோபூர் தொகுதியில் இருந்தது.
# கரௌலி தோல்பூர் மக்களவைத் தொகுதி

## நாடாளுமன்ற உறுப்பினர்கள்

| 2009 | கிலாடி லால் பைர்வா | இந்திய தேசிய காங்கிரசு |
| --- | --- | --- |
| 2014 | மனோஜ் ராஜோரியா | பாரதிய ஜனதா கட்சி |
| 2019 |  |  |
| 2024 | பஜன் லால் ஜாதவ் | இந்திய தேசிய காங்கிரசு |
# சிறந்த பின்னணிக் குரல் பெண் கலைஞருக்கான தமிழக அரசின் திரைப்பட விருது

**சிறந்த சிறந்த பின்னணிக் குரல் பெண் கலைஞருக்கான தமிழ்நாடு அரசின் திரைப்பட விருது விருது** (*Tamil Nadu State Film Award for Best Female Dubbing Artist*) என்பது தமிழ்நாடு அரசால் ஆண்டுதோறும் தமிழ்த் திரைப்படங்களில் பணியாற்றும் கலைஞர்களுக்கு வழங்கப்படும் திரைப்பட விருதுகளில் ஒன்றாகும்.
# சிறந்த பின்னணிக் குரல் பெண் கலைஞருக்கான தமிழக அரசின் திரைப்பட விருது

## உயர்நிலை

பலமுறை பெற்றவர்  
1. சவிதா ரெட்டி - 4
# சிறந்த பின்னணிக் குரல் பெண் கலைஞருக்கான தமிழக அரசின் திரைப்பட விருது

## பட்டியல்

விருது பெற்றவர்களும், அந்தப் படங்களின் பட்டியலும் இங்கே.
| 2015 | ஆர். உமா மகேஸ்வரி | *இறுதிச்சுற்று* | ரித்திகா சிங் | பெண் முன்னணி பாத்திரம் |  |
| --- | --- | --- | --- | --- | --- |
| - | 2014 | மீன லோச்சனி | *நிமிர்ந்து நில்* | அமலா பால் | பெண் முன்னணி பாத்திரம் |
| 2013 | மீன லோச்சனி | *சந்தோஷ் சுப்பிரமணியம்* | ஜெனிலியா டி ' சூசா | பெண் முன்னணி பாத்திரம் |  |
| 2007 | மகாலட்சுமி | *மிருகம்* | பத்மபிரியா ஜானகிராமன் | பெண் முன்னணி பாத்திரம் |  |
| - | 2006 | ஜெயகீதா | *திமிரு* | சிரேயா ரெட்டி | முதன்மை பெண் எதிர்மறைப் பாத்திரம் |
| 2005 | சவிதா ரெட்டி | *சந்திரமுகி* | ஜோதிகா | பெண் முன்னணி பாத்திரம் |  |
| 2002 | அனுராதா. கே. ஆர். | *ரோஜாக்கூட்டம்* | ரேகா | துணை வேடம் |  |
| 2001 | ஸ்ரீஜா ரவி | *தில்* | லைலா | பெண் முன்னணி பாத்திரம் |  |
| 2000 | சவிதா ரெட்டி | *பிரியமானவளே* | சிம்ரன் | பெண் முன்னணி பாத்திரம் | } |
# சிமுஞ்சான் மாவட்டம்

**சிமுஞ்சான் மாவட்டம்** (மலாய் மொழி: *Daerah Simunjan*; ஆங்கிலம்: *Simunjan District*) என்பது மலேசியா, சரவாக் மாநிலத்தில், சமரகான் பிரிவில் உள்ள ஒரு மாவட்டமாகும். செரியான் மற்றும் செரி அமான் ஆகிய நகரங்களுக்கு இடையே இந்த மாவட்டம் அமைந்துள்ளது.  
சரவாக் மாநிலத் தலைநகர் கூச்சிங்கின் தென்-கிழக்கே 51.4 கிலோமீட்டர் (32 மைல்) தொலைவில் அமைந்துள்ள இந்த மாவட்டத்தின் எல்லையில் செபுயாவ் மற்றும் சமரகான் நகரங்கள் எல்லைகளாக உள்ளன.  
இந்த மாவட்டத்தின் பெரும்பாலான மக்கள் மலாய் மக்கள் மற்றும் இபான் மக்கள். பத்தாங் சாடோங் ஆறு சிமுஞ்சான் மாவட்டத்தில் உள்ள முக்கிய ஆறு ஆகும்.
# சிமுஞ்சான் மாவட்டம்

## பொது

சிமுஞ்சான் அதன் பெயரை "பூரோங் முஞ்சான்" *(Burung Munjan)* எனும் பறவையில் இருந்து பெற்றது. முஞ்சான் பறவைகள் சிமுஞ்சான் பகுதிகளுக்குச் சொந்தமான ஒரு பறவை என அறியப்படுகிறது. இந்தப் பறவைகள் நெகேலி மலைக்காடுகளில் *(Gunung Ngeli)* அதிகமாக இருந்தன.  
முஞ்சான் பறவையின் சிலை 1990-ஆம் ஆண்டு சிமுஞ்சான் நகரத்தின் மைய மைதானத்தில் நிறுவப்பட்டது. சிமுஞ்சான் பகுதிகளில் மனித நடமாட்டம் அதிகமாக இருந்ததால் முஞ்சான் பறவைகள் அழிந்துவிட்டதாகவும் நம்பப்படுகிறது.
# கிரினோவைட்டு

**கிரினோவைட்டு** (*Krinovite*) என்பது NaMg<sub>2</sub>CrSi<sub>3</sub>O<sub>10</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். மரகதப் பச்சை நிறத்தில் முச்சரிவச்சுப் படிகமாகக் காணப்படும் இது விண்கல்லைச் சேர்ந்த கனிமமாகும். ஏனிக்மாடைட்டு குழுவைச் சேர்ந்த
குரோமியம், மெக்னீசியம், ஆக்சிசன், சிலிக்கான் மற்றும் சோடியம் போன்ற தனிமங்கள் இக்கனிமத்தில் கலந்துள்ளன. அமெரிக்காவின் அரிசோனா மாநிலத்திலுள்ள னியன் டையப்லோ நகரத்திலும், டெக்சாசு மாநிலத்திலுள்ள விச்சிட்டா மாகாணத்திலும், மேற்கு ஆத்திரேலிய நகரமான யுண்டெச்சின் நகரத்திலும் உள்ள விண்கற்களின் கிராபைட்டு முடிச்சுகளில் கிரினோவைட்டு கண்டறியப்பட்டது. விண்கற்கள் பற்றிய உருசிய ஆய்வாளரான இவ்கெனி லியோனிடோவிச்சு கிரினோவ் நினைவாக கனிமத்திற்கு கிரினோவைட்டு எனப் பெயரிடப்பட்டது. கிரினோவைட்டு கனிமம் சொரோசிலிகேட்டு துணைப்பிரிவில் இடம்பெற்றுள்ள ஒரு டெக்கா ஆக்சோடிரைசிலிக்கேட்டு ஆகும்.  
பன்னாட்டு கனிமவியலாளர் சங்கம் கிரினோவைட்டு கனிமத்தை Kvi என்ற குறியீட்டால் அடையாளப்படுத்துகிறது.
# செலங்காவ் மாவட்டம்

**செலங்காவ் மாவட்டம்** (மலாய் மொழி: *Daerah Selangau*; ஆங்கிலம்: *Selangau District*) என்பது மலேசியா, சரவாக் மாநிலத்தில்; சிபு பிரிவில் உள்ள ஒரு மாவட்டமாகும். செலங்காவ் மாவட்டத்தின் பரப்பளவு 3,795 சதுர கிலோமீட்டர்கள் (1,465 சதுர மைல்); 2016-இல் அதன் மொத்த மக்கள் தொகை 22,000 ஆகும்.  
இந்த மாவட்டத்திற்கான தலைநகரம் செலங்காவ். சிபு பிரிவில் உள்ள மூன்று மாவட்டங்களில் செலங்காவ் மாவட்டம் ஒன்றாகும்; மற்ற மாவட்டங்கள் கனோவிட் மாவட்டம் மற்றும் சிபு மாவட்டம்.
# செலங்காவ் மாவட்டம்

## பொது

செலங்காவ் மாவட்டத்தில் உள்ள மக்கள்தொகை பல இனங்களைக் கொண்டுள்ளது.  
இந்த மாவட்டத்தில் இபான் மக்கள் பெரும்பான்மை மக்களாக உள்ளனர். அடுத்த நிலையில் சீனர்கள்; இவர்களைத் தொடர்ந்து மலாய்க்காரர்கள், மெலனாவு மக்கள், பிடாயூ மக்கள்; மற்ற பூமிபுத்ராக்கள் உள்ளனர்.
# லுபோக் அந்து மாவட்டம்

**லுபோக் அந்து மாவட்டம்** (மலாய் மொழி: *Daerah Lubok Antu*; ஆங்கிலம்: *Lubok Antu District*) என்பது மலேசியா, சரவாக் மாநிலத்தில்; செரி அமான் பிரிவில் உள்ள ஒரு மாவட்டமாகும். லுபோக் அந்து மாவட்டத்தின் நிர்வாக நகரம் லுபோக் அந்து நகரம் ஆகும்.  
லுபோக் அந்து மாவட்டத்தின் பரப்பளவு 3,142 சதுர கிலோமீட்டர்கள் (1,213 சதுர மைல்); 2023-இல் அதன் மொத்த மக்கள் தொகை 45,892 ஆகும். மக்கள்தொகையில் பெரும்பான்மை மக்கள் இபான் மக்கள். இந்த மாவட்டத்தில் முக்கியப் பொருளாதார நடவடிக்கை வேளாண்மை ஆகும்.
# லுபோக் அந்து மாவட்டம்

## பொது

இந்த மாவட்டம் இந்தோனேசியாவின் எல்லையில் உள்ளது; மற்றும் மலேசிய எல்லையைக் கடக்கும் சோதனைச் சாவடி இங்கு அமைந்துள்ளது. இந்தோனேசியாவில் உள்ள சோதனைச் சாவடி; மேற்கு கலிமந்தானின் படாவ் கிராமத்தில் அமைந்துள்ளது. அந்தச் சாவடி, நங்கா படாவ் எல்லை கடக்கும் சோதனைச் சாவடி என்று அழைக்கப்படுகிறது.  
பத்தாங் ஆய் ஆறு *(Batang Ai)* இந்த மாவட்டத்தின் வழியாக ஓடுகிறது. கம்போங் பாசிர் கிராமத்திற்கு செல்லும் வழியில் ஒரு தொங்கு பாலம் உள்ளது. 1985-ஆம் ஆண்டு கட்டி முடிக்கப்பட்ட ஓர் அணையில் ஏற்பட்ட வெள்ளப் பெருக்கின் காரணமாக ஆயிரக் கணக்கான மக்களின் வீடுகள் வெள்ளத்தில் மூழ்கின.
# லுபோக் அந்து மாவட்டம்

## நிர்வாகம்

1956-ஆம் ஆண்டு சரவாக் மாநில அரசாங்கத்தின் ஊராட்சி சட்டத்தின் கீழ் *(State Government's Local Authorities Ordinance, 1956)* லுபோக் அந்து மாவட்ட மன்றம் உருவாக்கப்பட்டது. இந்த மன்றம் தற்போது லுபோக் அந்து மாவட்டத்தை நிர்வகித்து வருகிறது.
# லுபோக் அந்து மாவட்டம்

## மக்கள்தொகையியல்

லுபோக் அந்து மாவட்ட இனக் குழுக்களின் விவரங்கள் (2023)
}}
# பிந்த் ஜுபைல்

**பிந்த் ஜுபைல்** (*Bint Jbeil*) தெற்கு லெபனானின் நபாதி ஆளுநரகம் மற்றும் பின்த் ஜபீல் மாவட்டத்தின் தலைமையிட நகரம் ஆகும். இது பைப்லோஸ் மலையின் மகள் எனக்கருதப்படுகிறது. 1932ஆம் ஆண்டு முதல் லெபனான் நாட்டில் மக்கள் தொகை கணக்கெடுப்பு நடைபெறவில்லை என்பதால் , இந்நகரத்தின் மக்கள் தொகை துல்லியமாக தெரியவில்லை. இருப்பினும் இதன் மக்கள் தொகை 2001ஆம் ஆண்டில் 30,000 என மதிப்பிடப்பட்டுள்ளது.
# பிந்த் ஜுபைல்

## மக்கள் தொகை

இதன் மக்கள் தொகையில் சியா இசுலாம் 90%, லெபனான் கிறித்தவர்கள் 10% ஆக உள்ளனர்.
# நாகௌர் மக்களவைத் தொகுதி

**நாகௌர் மக்களவைத் தொகுதி** (Nagaur Lok Sabha constituency) இந்தியாவின் இராசத்தான் மாநிலத்தில் உள்ள இந்திய நாடாளுமன்ற 25 மக்களவைத் தொகுதிகளில் ஒன்றாகும். அனுமான் பெனிவால் நாகௌர் மக்களவைத் தொகுதியின் தற்போதைய மக்களவை உறுப்பினராக உள்ளார்.
# நாகௌர் மக்களவைத் தொகுதி

## சட்டசபைத் தொகுதிகள்

தற்போது, நாகௌர் மக்களவைத் தொகுதியில் எட்டுச் சட்டமன்றத் தொகுதிகள் உள்ளன. இவை:
| 106 | லாட்னுன் | நாகவுர் | முகேசு பாகர் | இதேகா | பாஜக |
| --- | --- | --- | --- | --- | --- |
| 107 | தீத்வானா | யூனுஸ் கான் | சுயேச்சை | இலோக |  |
| 108 | ஜெயல் (ப.இ.) | மஞ்சு பாக்மர் | பாஜக | இலோக |  |
| 109 | நாகௌர் | அரேந்திர மிர்தா | இதேக | இலோத |  |
| 110 | கின்வ்சார் | *காலியிடம்* | இலோத |  |  |
| 113 | மக்ரானா | ஜாகிர் உசேன் கெசாவத் | இதேகா | இலோக |  |
| 114 | பர்பத்சர் | ராம்நிவாசு கவ்ரியா | இதேகா | பாஜக |  |
| 115 | நவன் | விஜய் சிங் | பாஜக | பாஜக | } |
தேகானாவும் மெர்டானாவும் நாகௌர் மாவட்டத்தின் மற்ற சட்டமன்றத் தொகுதிகள் ஆகும். இவை நாகௌர் தொகுதியின் ஒரு பகுதியாக இல்லை. 2009 பொதுத் தேர்தலுக்கு முன் தொகுதி வரையறை ஆணையம், நாகௌர் மக்களவைத் தொகுதியிலிருந்து தேகானா மற்றும் மெர்டாவை பிரித்து இராஜ்சமந்த் மக்களவைத் தொகுதியின் பகுதியாக மாற்றியது.
# நாகௌர் மக்களவைத் தொகுதி

## பாராளுமன்ற உறுப்பினர்கள்

| 1952 | ஜி. டி. சோமணி | சுயேச்சை |
| --- | --- | --- |
| 1957 | மதுரதாசு மாத்தூர் | இந்திய தேசிய காங்கிரசு |
| 1962 | எஸ். கே. தேய் |  |
| 1967 | என். கே. சோமணி | சுதந்திராக் கட்சி |
| 1971 | நாதுராம் மிர்தா | இந்திய தேசிய காங்கிரசு |
| 1977 |  |  |
| 1980 | இந்தியத் தேசிய காங்கிரசு (அ) |  |
| 1984 | ராம் நிவாசு மிர்தா | இந்திய தேசிய காங்கிரசு |
| 1989 | நாதுராம் மிர்தா | ஜனதா தளம் |
| 1991 | இந்திய தேசிய காங்கிரசு |  |
| 1996 |  |  |
| 1997^ | பானு பிரகாசு மிர்தா | பாரதிய ஜனதா கட்சி |
| 1998 | ராம் ரகுநாத் சவுத்ரி | இந்திய தேசிய காங்கிரசு |
| 1999 |  |  |
| 2004 | பன்வர் சிங் தங்கவாசு | பாரதிய ஜனதா கட்சி |
| 2009 | ஜோதி மிர்தா | இந்திய தேசிய காங்கிரசு |
| 2014 | சி. ஆர். சௌத்ரி | பாரதிய ஜனதா கட்சி |
| 2019 | அனுமான் பெனிவால் | இராச்டிரிய லோக்தந்திரிக் கட்சி |
| 2024 |  |  |
# நாகௌர் மக்களவைத் தொகுதி

## மேலும் பார்க்கவும்

- நாகவுர் மாவட்டம்
- மக்களவைத் தொகுதிகளின் பட்டியல்
# மந்தபாலர்

குழந்தை பேறு இல்லாத **மந்தபாலர்** எனும் முனிவர், தன் மனைவியான ஜரிதையுடன் சாரங்கப் பறவைகள் போன்று உருமாறி காண்டவ வனத்தில் தங்கி 4 குழந்தைகளைப் பெற்றனர்.இந்நிலையில் மந்தபாலர் தன் மனைவி ஜரிதை மற்றும் 4 குழந்தைகளை விட்டு விட்டு, வனத்தில் ஒரு புறத்தில் *லபிதை* எனும் சாரங்கப் பறவையுடன் உலாவிக் கொண்டிருந்தார்.  
கிருஷ்ணனின் ஆலோசனையின் போரில் புதிய இந்திரப்பிரஸ்தம் நகரம் அமைக்க அருச்சுனன் காண்டவ வனத்தை 15 நாட்களாக எரிக்க முற்பட்டார். அவ்வமயம் மந்தபாலர் அக்னி தேவனிடம் காண்டவ வனம் எரியும் போது, தன் குடும்பத்தாரை தப்பவிடுமாறு பணிந்து கேட்டுக்கொண்டார்.  
காண்டவ வனம் எரியும் போது மரம், செடி, கொடிகள் உள்ளிட்ட அனைத்து உயிர்களும் எரிந்து சாம்பாலானது. இக்காட்டுத் தீயில் மந்தபாலரின் கடும்பத்தினர், தட்சகன் மகன் அஸ்வசேனன் மற்றும் மயன் ஆகியவர் மற்றும் சாரங்கப் பறவைகள் மட்டும் உயிர் பிழைத்தனர்.
# அஸ்வசேனன்

மகாபாரதத்தில் **அஸ்வசேனன்**, காசியப்பர்-கத்ரு தம்பதியருக்கு பிறந்த நாகர் இன தட்சகனின் மகன் ஆவார். பாம்பினமான அஸ்வசேனன் தன் மனைவி மற்றும் இனத்தாருடன் காணட வனத்தில் தங்கியிருந்தார். இந்நிலையில் பாண்டவர்களுக்கு வழங்கப்பட்ட இந்திரப்பிரஸ்தம் நாட்டை விரிவாக்க, கிருஷ்ணன் ஆலோசனையால் அருச்சுனன், அக்னி தேவன் உதவியுடன் காண்டவ வனத்தை 15 நாட்களில் எரித்தான். காண்டவ வனம் எரிக்கையில் தப்பியவர்களில் மந்தபாலர் குடும்பத்தினர், மயன், சாரங்கப் பறவைகள் மற்றும் அஸ்வசேனனும் ஒருவர்.  
தீயிலிருந்து தப்பித்து வெளியேறுகையில் அஸ்வசேனன், அருச்சுனை கோபத்துடன் நோக்கி, குருச்சேத்திரப் போரில் நான் கர்ணனின் நாகாஸ்திரமாக மாறி உன் உயிரைக் குடிப்பேன் என சபதம் செய்தான்.  
குருச்சேத்திரப் போரில் கர்ணன், அருச்சுனனின் கழுத்தை நோக்கி நாகாஸ்திரம் எய்த போது, கிருஷ்ணன் தேர்ச் சக்கரத்தை ஒரு அடி ஆழத்திற்கு கீழே இறக்கினார். இதனால் அருச்சுனனின் உயில் தலைப்பாகையுடன் போயிற்று. அஸ்வசேனன் கர்ணனிடம் மீண்டும் ஒரு முறை நாகாஸ்திரத்தை அருச்சுனன் மீது ஏவ வலியுறுத்திய போது, கர்ணன் மறுத்து விட்டார்.
# என். எஸ். சுந்தரராஜன்

**என். எஸ். சுந்தரராஜன்** (*N. S. Sundararajan*) என்பவர் ஓர் இந்திய அரசியல்வாதியும் தமிழ்நாடு முன்னாள் சட்டமன்ற உறுப்பினரும் ஆவார். இவர் அக்டோபர் 3, 1909-இல் பிறந்தார். செப்டம்பர் 12, 1984-இல் இறந்தார். 1957 மற்றும் 1962 சென்னை மாநில சட்டமன்றத் தேர்தல்களில் இந்திய தேசிய காங்கிரசு வேட்பாளராக தாரமங்கலம் சட்டமன்றத் தொகுதியிலிருந்து தமிழ்நாடு சட்டமன்றத்திற்கு உறுப்பினராகத் தேர்ந்தெடுக்கப்பட்டார்.  
சுந்தரராஜன் இந்தியாவின் தமிழ்நாடு மாநிலத்தில், இன்றைய நாமக்கல் மாவட்டத்தில் உள்ள நஞ்சை எடையார் என்ற கிராமத்தில் பிறந்து வளர்ந்தார். பின்னர் வழக்கறிஞர் தொழிலுக்காகத் தனது குடும்பத்துடன் சேலத்தில் குடியேறினார். விவசாயக் குடும்பத்தில் பிறந்த சுந்தரராஜன் வழக்கறிஞராகத் தொழில் புரிந்து பின்னர் அரசியல்வாதியாக மாறினார். இவர் தி. இரா. சுந்தரத்திற்குச் சொந்தமான மாடர்ன் தியேட்டர் நிறுவனத்துடன் (அப்போது மிகப்பெரிய திரைப்படத் தயாரிப்பு நிறுவனங்களில் ஒன்று) தொடர்பிலிருந்தார். இவர் திரைப்பட விநியோக நிறுவனத்தையும் நடத்தி வந்தார். இவருக்குத் தொழில் மற்றும் அரசியல் ஆர்வங்கள் தவிர, மொழி மற்றும் இலக்கியத்தின் மீதும் காதல் இருந்தது.  
இவருடைய மகன்கள் மருத்துவர் என். எஸ்.சந்திரசேகரன் மற்றும் என். எஸ். ஆர். முரளிதரன் ஆகியோர் இப்போது இவரது பெயரில் விருட்சம் அறக்கட்டளையின் நிறுவினர்.
# வழுதூர்

**வழுத்தூர்** (*Valuthoor*) அல்லது **வல்லாத்தூர்** என்பது இந்தியாவின் தமிழ்நாடு மாநிலத்தில் உள்ள தஞ்சாவூர் மாவட்டத்தில் பாபநாசம் வட்டத்தில் அமைந்துள்ள ஒரு சிறிய பஞ்சாயத்துக் கிராமமாகும். இது தஞ்சாவூர் நகரத்திலிருந்து18 கி.மீ. தொலைவிலும் கும்பகோணத்திலிருந்து 22 கி.மீ. தொலைவிலும் உள்ளது. இந்தக் கிராமத்தின் வழியாக குடமுருட்டி ஆறு செல்கிறது. 2011 மக்கள் தொகை கணக்கெடுப்பில் 1222 குடும்பங்களில் 5161 மக்கள் வசித்தனர்.
# வழுதூர்

## புவியியல்

வழுதூர் என்பது தமிழ்நாட்டின் தஞ்சாவூர் மாவட்டத்தில் உள்ள ஓர் ஊராட்சி ஆகும்.
# வழுதூர்

## கல்வி

### பள்ளிகள்

- சௌகத்துல் இஸ்லாம் மேல்நிலைப் பள்ளி (அரசு உதவி பெறும்), பிரதான சாலை, வழுதூர்.
- அலிப் மெட்ரிகுலேஷன் பள்ளி, உமர் தெரு, வழுதூர்.
# வழுதூர்

## கல்வி

### பல்தொழில்நுட்பக் கல்லூரி

- அரசு பல்தொழில்நுட்பக் கல்லூரி - ரெகுநாதபுரம் - வழுதூர் - 614210 - பாபநாசம் தாலுக்கா.
# வழுதூர்

## தொடருந்து நிலையம்

வழுதூருக்கு அருகிலுள்ள தொடருந்து நிலையம் அய்யம்பேட்டை (தஞ்சாவூர் மாவட்டம்) ஆகும். இது வழுதூரிலிருந்து 2 கி.மீ. தொலைவில் உள்ளது.
# வழுதூர்

## காவல் நிலையம்

வழுதூர் அய்யம்பேட்டை (தஞ்சாவூர் மாவட்டம்) காவல் நிலையத்தின் கட்டுப்பாட்டில் உள்ளது.
# வழுதூர்

## அரசியல்

### மக்களவைத் தொகுதி

வழுதூர் மயிலாடுதுறை மக்களவைத் தொகுதியின் ஒரு பகுதியாகும்.
# வழுதூர்

## அரசியல்

### தமிழ்நாடு மாநிலத் தொகுதி

வழுதூர் பாபநாசம் சட்டமன்றத் தொகுதியின் ஒரு பகுதியாகும்.
# சுமித்ரா காமராஜ்

*சுமித்ரா காமராஜ்*' (*Sumithra Kamaraj*) (பிறப்பு: ஜூலை 5,1994) இந்தியவைச் சேர்ந்த தொழில்முறை கால்பந்தாட்ட வீரரும் மற்றும் தமிழ்நாட்டைச் சேர்ந்த கால்பந்து பயிற்சியாளரும் ஆவார். இவர் இந்திய மகளிர் லீக் 2 இல் புதுவை யூனிகார்ன்ஸ் அணிக்காக விளையாடுகிறார். இவர் புதுவை யூனிகார்ன்ஸ் அணியின் உதவி பயிற்சியாளராகவும் உள்ளார். இந்திய மகளிர் லீக்கில் சேது அணியைப் பிரதிநிதித்துவப்படுத்திய இவர், 2020 ஏஎப்சி மகளிர் ஒலிம்பிக் தகுதிப் போட்டி இந்திய மகளிர் தேசிய கால்பந்து அணியைப் பிரதிநிதித்துவப்படுத்தினார்.
# சுமித்ரா காமராஜ்

## ஆரம்பகால வாழ்க்கை.

சுமித்ரா தனது தோழி சந்தியா ரங்கநாதனுடன் தமிழ்நாட்டில் உள்ள ஒரு அனாதை இல்லத்தில் வளர்ந்தார். அங்கு இவருக்கு கால்பந்து மீது ஆர்வம் ஏற்பட்டது. கடலூர் புனித ஜோசப் கலை மற்றும் அறிவியல் கல்லூரியில் தனது படிப்பை முடித்தார். பின்னர், இருவரும் இந்தியாவுக்காக விளையாடினர். தற்போது கடலூரில் வசிக்கிறார்.
# சுமித்ரா காமராஜ்

## கால்பந்து தொழில்

தனது 8 ஆம் வகுப்பில், 14 வயதுக்குட்பட்டோருக்கான இந்திய அணிக்கு தேர்ந்தெடுக்கப்பட்டார்.
# சுமித்ரா காமராஜ்

## பதக்கங்கள்

- தெற்காசிய கால்பந்து கூட்டமைப்பின் மகளிர் போட்டி 2016, 2019
- தெற்காசிய விளையாட்டுப் போட்டியில் தங்கப் பதக்கம், 2019
# ஆகாசபுரீசுவரர் கோயில்

**ஆகாசபுரீசுவரர் கோயில்** என்பது இந்தியாவின் தமிழ்நாடு மாநிலத்தில் தஞ்சாவூர் மாவட்டத்தின் கடுவெளி புறநகர்ப் பகுதியில் அமையப் பெற்றுள்ள ஒரு சிவன் கோயில் ஆகும்.
# ஆகாசபுரீசுவரர் கோயில்

## அமைவிடம்

கடல் மட்டத்திலிருந்து சுமார் உயரத்தில், என்ற புவியியல் ஆள்கூறுகள் கொண்டு, கல்லணைக்கு அருகில் இக்கோயில் அமையப் பெற்றுள்ளது.
# ஆகாசபுரீசுவரர் கோயில்

## தலச் சிறப்பு

கடுவெளிச் சித்தர் என்ற சித்தர் பிறந்த தலமான இக்கோயில் அமைந்துள்ள இடம் கடுவெளி ஆகும். தான் அறிந்த ஞானத்தை இவ்வுலக மக்களும் பயன்பெறும் வகையில் அதைப் போதித்தார். மேலும், இத்தலத்தின் இறைவனைத் தரிசிக்க வேண்டி, இங்குள்ள கோயிலுக்கு விஜயம் செய்து தவமிருந்தார். இறைவன் அவருக்கு காட்சி தரும் பொருட்டு, நந்தியை கோயில் மண்டபத்திற்கு வெளியில் நிற்கச் செய்தார். நந்தியும் அவ்வாறே வெளியே நிற்க, இக்கோயிலின் இறைவர் கடுவெளிச் சித்தருக்கு காட்சி தந்து அவருக்கு அருளினார். அதன் பின்னர், நந்தி சிலை வெளியில் காட்சிபட அமைக்கப்பட்டது.  
இச்சித்தரின் பெருமையை அறிந்த இப்பகுதியை ஆண்ட சோழ மன்னன், அவரது பெயராலேயே இவ்வூர் கடுவெளி என்று அழைக்கப்பட உத்தரவிட்டான். இக்கோயிலுக்கும் திருப்பணிகள் நடைபெறச் செய்தான்.
# ஆகாசபுரீசுவரர் கோயில்

## திருவிழாக்கள்

மகா சிவராத்திரி, நவராத்திரி, பங்குனி உத்தரம், அன்னாபிசேகம் மற்றும் தைப்பூசம் ஆகியவை இக்கோயிலில் நடைபெறும் திருவிழாக்களாகும்.
# வல்லம் புதூர் சேத்தி

**வல்லம் புதூர் சேத்தி** (*Vallam Pudursethi*) அல்லது **வல்லம் புதூர்** என்பது இந்தியாவின் தமிழ்நாடு மாநிலத்தில் உள்ள தஞ்சாவூர் மாவட்டத்தில் உள்ள தஞ்சாவூர் வட்டத்தில் உள்ள ஒரு கிராமம் ஆகும். இது தஞ்சாவூரிலிருந்து 16 கிலோமீட்டர் தொலைவிலும், தஞ்சாவூர்- திருச்சிராப்பள்ளி நெடுஞ்சாலையில் வல்லத்திலிருந்து 4 கிலோமீட்டர் தொலைவிலும் அமைந்துள்ளது.
# வல்லம் புதூர் சேத்தி

## மக்கள்தொகை

2001ஆம் ஆண்டு மக்கள்தொகை கணக்கெடுப்பின்படி, வல்லம் புதூர் சேத்தியில் 570 ஆண்களும் 560 பெண்களும் 1130 பேர் வசித்தனர். பாலின விகிதம் 982 ஆகவும், எழுத்தறிவு விகிதம் 74.67 ஆகவும் இருந்தது.
# காங்கேயம்பட்டி

**காங்கேயம்பட்டி** (*Kangeyampatti*) என்பது இந்தியாவின் தமிழ்நாட்டின் தஞ்சாவூர் மாவட்டம் தஞ்சாவூர் வட்டத்தில் உள்ள ஒரு கிராமம் ஆகும்.
# காங்கேயம்பட்டி

## மக்கள்தொகை

2011 மக்கள்தொகை கணக்கெடுப்பின்படி, காங்கேயம்பட்டியில் 671 ஆண்கள், 718 பெண்கள் என மொத்தம் 1,389 பேர் இருந்தனர். பாலின விகிதம் 1070 ஆக இருந்தது. எழுத்தறிவு விகிதம் 59.68 ஆக இருந்தது.
# அசுர்மாலகைட்டு

**அசுர்மாலகைட்டு** (*Azurmalachite*) என்பது அசுரைட்டு கனிமமும் மாலகைட்டு கனிமமும் கலந்த ஒரு கலவையாகும். மாற்றாக இது அசுரோமாலகைட்டு, அசுரைட்டு-மாலகைட்டு மற்றும் மாலகைட்ட்-அசுரைட்டு என்ற பெயர்களாலும் அழைக்கப்படுகிறது.  
அசுர்மாலகைட்டு ஒரு தனித்துவமான பச்சை மற்றும் நீல நிறத்தைக் கொண்டுள்ளது. இது ஒப்பீட்டளவில் அரிதானது, ஆனால் சில சமயங்களில் தாமிர படிவுகளுக்கு மேலே இதை காணலாம். அசுர்மாலகைட்டு வெட்டப்பட்டதற்கான முக்கிய ஆதாரங்கள் அமெரிக்கா, பிரான்சு மற்றும் நமீபியா போன்ற நாடுகளாகும்.
# பெரம்பூர் இரண்டாம் சேத்தி

**பெரம்பூர் இரண்டாம் சேத்தி** (*Perumbur IInd Sethi*) என்பது இந்தியாவில் தமிழ்நாட்டில் தஞ்சாவூர் மாவட்டத்தில், தஞ்சாவூர் வட்டத்தில் உள்ள ஒரு கிராமம் ஆகும்.
# பெரம்பூர் இரண்டாம் சேத்தி

## மக்கள்தொகை

2011 மக்கள்தொகை கணக்கெடுப்பின்படி, பெரம்பூர் இரண்டாம் சேத்தி இரண்டாம் சேத்தியில் 924 ஆண்கள், 926 பெண்கள் என மொத்தம் 1,850 பேர் இருந்தனர். பாலின விகிதம் 1043 ஆக இருந்தது. எழுத்தறிவு விகிதம் 67.89 ஆகும்.
# நதிரா நைபால்

**நதிரா, லேடி நைபால்** (*Nadira, Lady Naipaul*) பாக்கித்தான் நாட்டு பத்திரிகையாளர் ஆவார். இவரது இயற்பெயர் நதிரா கான்னும் அல்வி என்பதாகும். 1953 ஆம் ஆண்டில் நதிரா பிறந்தார். காலஞ்சென்ற நாவலாசிரியர் சர் வி. எசு. நைபாலின் மனைவியாகவும் இவர் அறியப்படுகிறார்.
# நதிரா நைபால்

## வாழ்க்கைக் குறிப்பு

நதிரா கென்யாவின் மொம்பசா நகரத்தில் பிறந்தார். 16 வயதில் தன்னை விட 26 வயது மூத்த பொறியாளரான அகா ஆசிம் என்பவரை திருமணம் செய்து கொண்டார். இவர்களுக்கு குல் செக்ரா என்ற நயீமா ஆசிம் மற்றும் சுமர் இயக்ரா என்ற இரண்டு மகள்கள் இருந்தனர். அவர்கள் திருமணம் முடிந்த பிறகு பல்வேறு உறவினர்களுடன் வசித்து வந்தனர். நதிராவின் இரண்டாவது திருமணம் இக்பால் சாவுடன் நடந்தது, அவருக்கு ஒரு மகள் மலீகாவும் ஒரு மகன் நாதிர் சாவும் பிறந்தனர். மலீகாவை வி. எசு. நைபால் பின்னர் தத்தெடுத்தார்.  
வி. எஸ். நைபாலை சந்திப்பதற்கு முன்பு பத்து ஆண்டுகள் பாக்கித்தானின் செய்தித்தாளான தி நேசனில் பத்திரிகையாளராக இவர் பணியாற்றினார். நைபாலின் முதல் மனைவி பாட்ரிசியா (முன்பு பாட்ரிசியா ஆலே) இறந்த இரண்டு மாதங்களுக்குப் பிறகு, 1996 ஆம் ஆண்டில் இவர்கள் திருமணம் செய்து கொண்டபோது அவர் இவரது மூன்றாவது கணவராக ஆனார்.  
லேடி நைபாலின் சகோதரர் அமீர் பைசல் அலவி, பாக்கித்தான் இராணுவத்தில் இரண்டு நட்சத்திர படைப் பெருந்தலைவராக இருந்தார், 2008 ஆம் ஆண்டில் அவர் படுகொலை செய்யப்பட்டார்.
# சுஜாதா தூபி

, 1956ல் புத்தகயைக்கு கொண்டு வரப்படல்]]
பால்பாயசாம் வழங்கும் காட்சி]]  
**சுஜாதா தூபி** (*Sujata Stupa*), இந்தியாவின் பீகார் மாநிலத்தின் கயா மாவட்டத்தில் உள்ள புத்தகயைக்கு கிழக்கில் உள்ள பக்ராவுர் அருகில் உள்ள சேனானிகிராமத்தில் பால்கு ஆற்றின் கரையில் அமைந்துள்ளது. கௌதம புத்தர் போதி மரத்தடியில் பல அண்டுகள் தவமிருந்த நிலையில், வாழ்க்கையில் நடுப்பாதையே சிறந்தது என்ற ஞானம் அடைந்த நேரத்தில், சுஜாதா எனும் குடும்பப் பெண் கௌதம புத்தருக்கு பால்பாயாசம் வழங்கினார். எனவே இத்தூபி சுஜாதா பெயரில் கிபி 2ஆம் நூற்றாண்டில் நிறுவப்பட்டது. இத்தூபிக்கு அருகே பிக்குகள் தங்குவதற்கான விகாரைகள் மற்றும் சைத்தியங்களுடன் நிறுவப்பட்டது.
# பாலி மக்களவைத் தொகுதி

**பாலி மக்களவைத் தொகுதி** (*Pali Lok Sabha constituency*) இந்திய மாநிலமான இராசத்தானில் உள்ள 25 மக்களவைத் தொகுதிகளுள் ஒன்றாகும். இது பாலி மாவட்டத்தில் உள்ளது.
# பாலி மக்களவைத் தொகுதி

## சட்டசபைத் தொகுதிகள்

எல்லை நிர்ணயத்திற்குப் பிறகு, தற்போது இந்தத் தொகுதி பின்வரும் எட்டுச் சட்டமன்றத் தொகுதிகளைக் கொண்டுள்ளது:
| 117 | ஜோஜத் | பாலி | சோபா சவுகான் | பாஜக | பாஜக |
| --- | --- | --- | --- | --- | --- |
| 118 | பாலி | பீம் ராஜ் பாதி | இதேகா | பாஜக |  |
| 119 | மார்வார் சந்திப்பு | கேசாராம் சவுத்ரி | பாஜக | பாஜக |  |
| 120 | பாலி | புசுபேந்திர சிங் | பாஜக | பாஜக |  |
| 121 | சுமேர்பூர் | ஜோரம் குமாவத் | பாஜக | பாஜக |  |
| 125 | Osian | ஜோத்பூர் | பெரா ராம் சவுத்ரி | பாஜக | பாஜக |
| 126 | போபால்கர் (ப.இ.) | கீதா பார்வர் | இதேகா | இதேகா |  |
| 131 | பிலாரா(ப.இ.) | அர்ஜூன் லால் | பாஜக | பாஜக | } |
2008ஆம் ஆண்டு நாடாளுமன்றத் தொகுதிகள் வரையறுக்கப்படுவதற்கு முன்பு, இந்த மக்களவைத் தொகுதியானது பின்வரும் எட்டு சட்டமன்றத் தொகுதிகளைக் கொண்டிருந்தது:  
1. பாலி
1. தேசூரி (ப.இ.)
1. ஜெய்தரன்
1. கர்ச்சி,
1. பாலி
1. ராய்பூர்
1. சோஜாட்
1. சுமேர்பூர்
# பாலி மக்களவைத் தொகுதி

## பாராளுமன்ற உறுப்பினர்கள்

| 1952 | ஜெனரல் அஜித் சிங் | சுயேச்சை |
| --- | --- | --- |
| 1957 | அரிஷ் சந்திர மாத்தூர் | இந்திய தேசிய காங்கிரசு |
| 1962 | ஜசுவந்த்ராஜ் மேத்தா |  |
| 1967 | எசு. கே. தபூரியா | சுதந்திராக் கட்சி |
| 1971 | மூல் சந்த் தகா | இந்திய தேசிய காங்கிரசு |
| 1977 | அம்ரித் நகாடா | ஜனதா கட்சி |
| 1980 | மூல் சந்த் தாகா | இந்திய தேசிய காங்கிரசு |
| 1984 | இந்திய தேசிய காங்கிரசு |  |
| 1988^ | சங்கர் லால் சர்மா |  |
| 1989 | குமன் மல் லோதா | பாரதிய ஜனதா கட்சி |
| 1991 |  |  |
| 1996 |  |  |
| 1998 | மிதா லால் ஜெயின் | இந்திய தேசிய காங்கிரசு |
| 1999 | புசுப் ஜெயின் | பாரதிய ஜனதா கட்சி |
| 2004 |  |  |
| 2009 | பத்ரி ராம் ஜாகர் | இந்திய தேசிய காங்கிரசு |
| 2014 | பி. பி. சவுத்ரி | பாரதிய ஜனதா கட்சி |
| 2019 |  |  |
| 2024 | } |  |
# பாலி மக்களவைத் தொகுதி

## மேலும் பார்க்கவும்

- பாலி மாவட்டம்
- மக்களவைத் தொகுதிகளின் பட்டியல்
# எத்தில் அசிட்டோ அசிட்டேட்டு

**எத்தில் அசிட்டோ அசிட்டேட்டு** (*Ethyl acetoacetate*) என்பது C<sub>6</sub>H<sub>10</sub>O<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். அசிட்டோ அசிட்டிக் அமிலத்தினுடைய எத்தில் எசுத்தர் என்று இச்சேர்மம் வகைப்படுத்தப்படுகிறது. இது ஒரு நிறமற்ற திரவமாகும். பல்வேறு வகையான சேர்மங்களின் உற்பத்தியில் ஒரு வேதியியல் இடைநிலையாக பரவலாகப் எத்தில் அசிட்டோ அசிட்டேட்டு பயன்படுத்தப்படுகிறது.
# எத்தில் அசிட்டோ அசிட்டேட்டு

## தயாரிப்பு

இருகீட்டீனுடன் எத்தனாலைச் சேர்த்து வினை புரியச் செய்து பெரிய அளவில், எத்தில் அசிட்டோ அசிடேட்டு தொழில்துறையில் உற்பத்தி செய்யப்படுகிறது.  
எத்தில் அசிட்டோ அசிடேட்டின் சிறிய அளவிலான தயாரிப்பு ஒரு பாரம்பரிய ஆய்வகச் செயல்முறையாகும். கிளெய்சன் ஒடுக்க வினை மூலம் எத்தில் அசிட்டேட்டை ஒடுக்கும் செயல்முறையை இம்முறை உள்ளடக்கியுள்ளது. எத்தில் அசிடேட்டின் இரண்டு மோல்கள் ஒடுங்கி எத்தில் அசிட்டோ அசிடேட்டு மற்றும் எத்தனால் ஒவ்வொன்றும் ஒரு மோலை உருவாக்குகின்றன.  
:
# எத்தில் அசிட்டோ அசிட்டேட்டு

## வினைகள்

எத்தில் அசிட்டோ அசிடேட்டு கீட்டோ-ஈனால் அமைப்புமாற்றியத்திற்கு உட்பட்டது. 33 °செல்சியசு வெப்பநிலையில் சுத்தமான திரவத்தில், ஈனால் மொத்தத்தில் 15% இருக்கும்.  
ஈனால் மிதமான அமிலத்தன்மை கொண்டதாகும். இதனால் எத்தில் அசிட்டோ அசிட்டேட்டு அசிட்டைலசிட்டோன் போலவே செயல்படுகிறது::  
மின்னணு கவரி முனைவு கார்பனுடன் சேர்ந்திருத்தலை தவிர எத்தில் அசிட்டோ அசிட்டேட்டின் ஈரெதிர்மின் அயனி ஒரு பயனுள்ள கட்டுமானத் தொகுதியாக பயன்படும். இவ்வினையை பின்வரும் எளிமையான வடிவத்தில் காட்டலாம்: :  
:CH<sub>3</sub>C(O)CHNaCO<sub>2</sub>C<sub>2</sub>H<sub>5</sub> + BuLi → LiCH<sub>2</sub>C(O)CHNaCO<sub>2</sub>C<sub>2</sub>H<sub>5</sub> + BuH}} (Bu = butyl)  
எத்தில் அசிட்டோ அசிடேட்டின் குறைப்பு வினை எத்தில் 3-ஐதராக்சிபியூட்ரேட்டை அளிக்கிறது.  
அசிட்டைல்கீட்டீனை உள்ளடக்கிய ஒரு பொறிமுறையின் மூலம் எத்தில் அசிட்டோ அசிடேட்டு
மாற்று எசுத்தராக்கல் வினையின் மூலம் பென்சைல் அசிட்டோ அசிட்டேட்டைக் கொடுக்கிறது.